- Uue vallamaja ehituse eelnõu volikogust läbi ei läinud.
- Puudu jäi üks hääl.
- Volikogu koalitsioon polnud asjas ühel meelel.
Põlva vallavolikogus tekkis üllatuslik olukord, kus uue vallamaja ehituse eelnõu hääletamisel ei saanud koalitsioon piisavalt poolthääli kokku. Eelnõu vastuvõtmisest jäi puudu üks hääl.
Täpsemalt käsitles mainitud dokument volikogu luba vallavalitsusele sõlmida hoonestusõiguse leping Põlva Maarja kogudusega keskväljaku kõrval asuvale maatükile 70 aastaks. See kätkes endas valla kohustust maksta kogudusele hoonestusõiguse eest 4300 eurot aastas, kusjuures summa hakkaks sõltuvalt tarbijahinnaindeksist järk-järgult kasvama. Sisuliselt tähendas see esimest reaalset sammu uue vallamaja ehituse käivitamiseks.